โครงการประชานิยม อลวน
หลังจากที่คณะรัฐมนตรี (ครม.) มีมติเมื่อวันที่ 13 ก.ย.ที่ผ่านมา เพื่อเดินหน้าโครงการรถคันแรกตามที่รัฐบาลได้หาเสียงไว้ โดยผู้ซื้อรถจะได้รับเงินคืนสูงสุดรายละไม่เกิน 1 แสนบาท กับเงื่อนไขรถที่ต้องไม่เกินคันละ 1 ล้านบาท มีขนาดเครื่องยนต์ไม่เกิน 1,500ซีซี ต้องเป็นรถผลิตในประเทศเท่านั้น โดยให้สิทธิกับผู้ซื้อรถตั้งแต่วันที่ 16 ก.ย. 2554 และต้องทำสัญญาซื้อขายรถผ่านในวันที่ 31 ธ.ค. 2555 พร้อมทั้งรัฐบาลได้อนุมัติงบประมาณประจำปี 2556 จำนวน 3 หมื่นล้านบาท เพื่อคืนให้กับเจ้าของรถคันแรกเป็นที่เรียบร้อยแล้ว
9 ธ.ค. 2555

หลังจากที่คณะรัฐมนตรี (ครม.) มีมติเมื่อวันที่ 13 ก.ย.ที่ผ่านมา เพื่อเดินหน้าโครงการรถคันแรกตามที่รัฐบาลได้หาเสียงไว้ โดยผู้ซื้อรถจะได้รับเงินคืนสูงสุดรายละไม่เกิน 1 แสนบาท กับเงื่อนไขรถที่ต้องไม่เกินคันละ 1 ล้านบาท มีขนาดเครื่องยนต์ไม่เกิน 1,500ซีซี ต้องเป็นรถผลิตในประเทศเท่านั้น โดยให้สิทธิกับผู้ซื้อรถตั้งแต่วันที่ 16 ก.ย. 2554 และต้องทำสัญญาซื้อขายรถผ่านในวันที่ 31 ธ.ค. 2555 พร้อมทั้งรัฐบาลได้อนุมัติงบประมาณประจำปี 2556 จำนวน 3 หมื่นล้านบาท เพื่อคืนให้กับเจ้าของรถคันแรกเป็นที่เรียบร้อยแล้ว
ปัญหาต่างๆ ก็เริ่มตามมาทันที เมื่อค่ายรถทาทา จากอินเดีย รถโปรตอน จากมาเลเซีย ได้ออกมาร้องเรียนว่าไม่ได้รับความเป็นธรรมทางการค้าจากมาตรการดังกล่าว ถึงขั้นมีการขู่จะฟ้องร้องไปยังองค์การการค้าโลก รวมถึงค่ายรถอื่นๆ ที่ขอให้เพิ่มเงื่อนไขไปถึงขนาดเครื่องยนต์ไม่เกิน 1,600 ซีซี เข้าไปด้วย ซึ่งกระทรวงการคลังก็ยอมผ่อนปรนตามที่ค่ายรถยนต์ร้องขอ
ส่วนโครงการบ้านหลังแรกที่ ครม.ได้อนุมัติไปเมื่อวันที่ 20 ก.ย.ที่ผ่านมา โดยให้ยกเว้นภาษีเงินได้ที่ซื้ออสังหาริมทรัพย์ที่เป็นอาคารพร้อมที่ดินหรือห้องชุดมูลค่าไม่เกิน 5 ล้านบาท ในอัตราไม่เกิน 10% ของราคาอสังหาริมทรัพย์ แต่ต้องไม่เกิน 5 แสนบาท โดยต้องจดทะเบียนโอนกรรมสิทธิ์ให้แล้วเสร็จตั้งแต่วันที่ 21 ก.ย. 2554-31 ธ.ค. 2555 นั้น ผู้ที่ได้ประโยชน์ไปเต็มๆ คงหนีไม่พ้นเศรษฐีหรือคนที่มีรายได้สูงๆ เพราะสามารถนำรายจ่ายต่างๆ มาหักลดหย่อนภาษีได้ 10% ของรายได้
ในที่สุดรัฐบาลยิ่งลักษณ์ก็ทนต่อแรงเสียดทานและกระแสวิพากษ์วิจารณ์ไม่ไหว จึงต้องกลับมานั่งแก้เงื่อนไขของทั้งสองโครงการกันใหม่ ยอมตามข้อเสนอของค่ายรถยนต์และรื้อมาตรการบ้านหลังแรกใหม่ โดยยิ่งลักษณ์จะเป็นผู้แถลงชี้แจงโครงการนี้ด้วยตัวเอง
ด้านธนาคารกลับมีความกังวลหนี้เช่าซื้อรถ “อนุชาติ ดีประเสริฐ” ผู้อำนวยการอาวุโสธุรกิจเช่าซื้อรถยนต์ ธนาคารธนชาต กล่าวว่า ขณะนี้เริ่มมีผู้บริโภคจำนวนหนึ่งที่ขอสินเชื่อเช่าซื้อรถยนต์ เพื่อใช้สิทธิคืนภาษีรถคันแรกประสบปัญหาผ่อนรถต่อไปไม่ไหว และขอคืนรถกับไฟแนนซ์แม้จะยังมีจำนวนไม่มาก แต่ก็ต้องติดตามอย่างใกล้ชิด
นอกจากนั้น รัฐบาลยังดึงรัฐบาลยังดึงธนาคารรัฐเข้าร่วมปล่อยกู้กองทุนตั้งตัวได้ “ทนุศักดิ์ เล็กอุทัย” รมช.คลัง กรรมการกองทุนตั้งตัวได้ เปิดเผยว่า ในวันที่ 12 ธ.ค.นี้ “ยิ่งลักษณ์ ชินวัตร” นายกรัฐมนตรี ในฐานะประธานกองทุนตั้งตัวได้จะเปิดกองทุนอย่างเป็นทางการ โดยขณะนี้กองทุนมีเงินตั้งต้นแล้ว 5,000 ล้านบาท และจะดึงธนาคารเฉพาะกิจของรัฐเข้ามาร่วมในวงเงินอีก 1 หมื่นล้านบาท ตามสูตร 1 ต่อ 2 โดยปล่อยให้นักศึกษาที่จบมาไม่เกิน 5 ปี รายละไม่เกิน 3 ล้านบาท
ขณะที่บริษัทไทยยังรุกซื้อกิจการต่างประเทศอย่างต่อเนื่อง ล่าสุด เอชเอสบีซี ธนาคารรายใหญ่ของอังกฤษ เปิดเผยว่า เตรียมขายหุ้น 15.57% ที่ถืออยู่ในบริษัท ผิงอัน อินชัวรันส์ กรุ๊ป บริษัทประกันภัยรายใหญ่อันดับสองของจีนให้กับเครือเจริญโภคภัณฑ์ (ซีพี) ของไทยมูลค่า 9,400 ล้านเหรียญสหรัฐ หรือ 2.9 แสนล้านบาท ที่ราคาหุ้นละ 7.66 เหรียญสหรัฐ สร้างสถิติซื้อหุ้นในต่างประเทศครั้งใหญ่ที่สุดของไทย